Imsefliden ad as-d-rren «Ahu», amennay-nni ad d-iɣer aḍris n temseεreqt dɣa ad dissetbeε fell-as sin n wawalen yeddukulen: «D acu-tt, D acu-tt?», Ad d-yernu : «Win tt-id yufan ad yaf lhu, ma d wayeḍ ad tt-yerr s aqeṛṛu».31 Wid i d-isellen ad ssusmen, ad rren ddehn-nsen, ad mxemmamen, ad smersen allaɣ-nsen akken ad d-awḍen ɣer tririt, ma tewεerasen tririt ur tt-id ufin ara ad d-xedmen tagruma n yisteqsiyen iwakken ad ssutren tallalt i bab n temseεreqt-nni. Iwakken ad qerben ɣer tririt amennay-nni ad asen-d-yefk kra n tmitar d limarat ɣef temseεreqt-nni.